સૌથી પહેલાં તો આપણા વાચક મિત્રોએ એ જાણી લેવાની જરૂર છે કે, બેંકિંગ સિસ્ટમમાં આ ૨૨,૯૧૫ કરોડનું નવું ભંડોળ લાવવા અંગેના સમાચાર કોઈ નવા નથી. તમારે એ સમજવાની જરૂર છે કે શેરબજાર હંમેશા ભવિષ્યમાં આવનારી ઘટનાને ડિસ્કાઉન્ટ કરતું હોય છે. આ એક સામાન્ય રૂલને આધારે સરકારે જ્યારે બજેટમાં બેંકોને ૨૫ હજાર કરોડનું ભંડોળ આપવાની જાહેરાત કરી હતી. ત્યાર બાદના સમયમાં આ સમાચાર ડિસ્કાઉન્ટ થઈ ચૂક્યા છે. આ કોઈ જ નવી જાહેરાત નથી થઈ એમ ગણાવી શકાય. બીજું હવે તમારે આ સમાચાર બાદ એ જાણી લેવાની જરૂર છે કે, આ નવા ભંડોળને કારણે હવે સરકારી બેંકોની ધિરાણ ક્ષમતામાં ફરી એક વાર વધશે.